CELEX: 32014R0019
Language: hu
Date: 2014-01-10 00:00:00
Title: A Bizottság 19/2014/EU végrehajtási rendelete ( 2014. január 10. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a kloroform nevű anyag tekintetében történő módosításáról  EGT-vonatkozású szöveg

11.1.2014   
            
            
               HU
            
            
               Az Európai Unió Hivatalos Lapja
            
            
               L 8/18
            
         A BIZOTTSÁG 19/2014/EU VÉGREHAJTÁSI RENDELETE
   (2014. január 10.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a kloroform nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökség állatgyógyászati készítmények bizottsága által megfogalmazott véleményre,
   mivel:
   
               (1)
            
            
               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt farmakológiai hatóanyagok maximális maradékanyag-határértékeit (a továbbiakban: MRL) a 470/2009/EK rendelet alapján állapítják meg.
            
         
               (2)
            
            
               A hatóanyagokat és az állati eredetű élelmiszerekre vonatkozó maximális maradékanyag-határértékeik szerinti osztályozásukat a 37/2010/EU bizottsági rendelet (2) melléklete tartalmazza.
            
         
               (3)
            
            
               A kloroform jelenleg a 37/2010/EU rendelet mellékletének 2. táblázatában szerepel mint tiltott anyag.
            
         
               (4)
            
            
               Az Európai Gyógyszerügynökséghez kérelem érkezett a kloroform valamennyi kérődzőre és sertésfajra vonatkozó maximális maradékanyag-határértékeinek megállapítása iránt.
            
         
               (5)
            
            
               Az állatgyógyászati készítmények bizottságának ajánlása szerint nincs szükség a kloroform valamennyi kérődzőre és sertésfajra vonatkozó MRL-jének megállapítására.
            
         
               (6)
            
            
               Az emberi egészség védelme érdekében biztosítani kell, hogy a fogyasztók maradékanyagoknak való expozíciója a 470/2009/EK rendelet 6. cikkének megfelelően a megengedhető napi bevitel alatt maradjon. Ezért a kloroform felhasználását a vakcinák hordozóanyagaként való használatra kell szorítani, és korlátozni kell a beadható anyagmennyiséget.
            
         
               (7)
            
            
               A 470/2009/EK rendelet 5. cikke alapján az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében. Az állatgyógyászati készítmények bizottsága azt javasolta, hogy valamennyi kérődzőről és sertésfajról terjesszék ki valamennyi élelmiszer-termelő emlősfajra, hogy szükségtelen megállapítani a kloroformra vonatkozó MRL-t.
            
         
               (8)
            
            
               A 37/2010/EU rendelet mellékletének 1. táblázatát módosítani kell, hogy tartalmazza a kloroform hatóanyagot az élelmiszer-előállítás céljából tartott valamennyi emlősfajra vonatkozóan, és állapítsa meg, hogy nincs szükség maximális maradékanyag-határértékre, a szóban forgó melléklet 2. táblázatából pedig törölni kell a kloroformra vonatkozó bejegyzést.
            
         
               (9)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 152., 2009.6.16., 11. o.
   
      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).
   
      MELLÉKLET
      A 37/2010/EU rendelet melléklete a következőképpen módosul:
      
                  1.
               
               
                  Az 1. táblázat a következőképpen egészül ki a kloroform hatóanyaggal:
                  
                              Farmakológiai hatóanyag
                           
                           
                              Jelző maradékanyag
                           
                           
                              Állatfajok
                           
                           
                              Maximális maradékanyag-határérték
                           
                           
                              Célszövetek
                           
                           
                              Egyéb rendelkezések (a 470/2009/EK rendelet 14. cikke (7) bekezdésének megfelelően)
                           
                           
                              Terápiás osztályozás
                           
                        
                              „Kloroform
                           
                           
                              NEM ALKALMAZHATÓ
                           
                           
                              Élelmiszer-előállítás céljából tartott valamennyi emlősfaj
                           
                           
                              Nincs szükség maximális maradékanyag-határértékre
                           
                           
                              NEM ALKALMAZHATÓ
                           
                           
                              Kizárólag vakcinák hordozóanyagaként használható legfeljebb 1 %-os tömegkoncentrációban úgy, hogy egy állat összesen legfeljebb 20 mg dózist kapjon.
                           
                           
                              NINCS ADAT”
                           
                        
            
                  2.
               
               
                  A 2. táblázatból törölni kell a kloroform hatóanyagot.